stanford-oval/wikipedia huggingface dataset:
Bianca Del Rio

| Bianca Del Rio |
| --- | --- |
 Bianca Del Rio esiintymässä vuonna 2014.
Henkilötiedot
Koko nimi:  Roy Haylock
Syntynyt: 27. kesäkuuta 1975 (ikä 49) New Orleans, Louisiana
Ammatti:  Näyttelijä, koomikko, puvustaja, drag queen
Näyttelijä
Aktiivisena:  1993–
Aiheesta muualla
Viralliset kotisivut
IMDb 
Roy Haylock, paremmin tunnettu taiteilijanimellä Bianca Del Rio, (s. 27. kesäkuuta 1975) on yhdysvaltalainen näyttelijä, koomikko, puvustaja ja drag queen. Hän on parhaiten tunnettu RuPaul’s Drag Race -TV-ohjelman kuudennen tuotantokauden voittajana. Vuonna 2013 kerrottiin, että Del Rio tulee olemaan mukana Hurricane Bianca -elokuvassa. Hän esiintyi lisäksi elokuvan jatko-osassa Hurricane Bianca 2: From Russia With Hate. Del Rio on myös tehnyt suosittua YouTube-ohjelmaa nimeltä "Really Queen?" WOWPresentsin kanavalla.
Balázs Hidvéghi

| Balázs Hidvéghi |
| --- | --- |

Euroopan parlamentin jäsen
 15.5.2014–30.6.2014 2.7.2019–  
Ryhmä:  Sitoutumaton (2021–) EPP-ryhmä (2014–2021)
Henkilötiedot
Syntynyt: 28. marraskuuta 1970 (ikä 53) Budapest, Unkari
Kansalaisuus:  unkarilainen
Tiedot
Puolue:  Fidesz
Balázs Hidvéghi (s. 28. marraskuuta 1970 Budapest, Unkari) on unkarilainen poliitikko. Hidvéghi edustaa Fidesz-puoluetta. Hidvéghi on toiminut Euroopan parlamentin jäsenenä vuonna 2014 ja uudelleen heinäkuusta 2019 lähtien. Hän toimii Euroopan parlamentissa sitoutumattomien ryhmässä. Aikaisemmin Hidvéghi on toiminut keskusta-oikeistolaisessa EPP-ryhmässä.
Aiheesta muualla

Kuvia tai muita tiedostoja aiheesta Balázs Hidvéghi Wikimedia Commonsissa
Balázs Hidvéghi Euroopan parlamentin jäsenet. Euroopan parlamentti.
Balázs Baji

| Mitalit | Mitalit | Mitalit |  |
| --- | --- | --- | --- |
|  Baji (vas.) vuoden 2014 EM-kisoissa  |  Baji (vas.) vuoden 2014 EM-kisoissa  |  Baji (vas.) vuoden 2014 EM-kisoissa  |  |
Maa:  Unkari
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Lontoo 2017 | 110 m aidat |  |
| EM-kilpailut  | EM-kilpailut  | EM-kilpailut  |  |
|  Hopeaa | Amsterdam 2016 | 110 m aidat |  |
| Universiadit  | Universiadit  | Universiadit  |  |
|  Kultaa | Taipei 2017 | 110 m aidat  |  |
Balázs Baji (s. 9. kesäkuuta 1989 Békéscsaba) on unkarilainen yleisurheilija, joka kilpailee 110 metrin aitajuoksussa. 192 senttimetriä pitkä ja 84 kilogrammaa painava Baji edustaa budapestilaista Honvéd SE -seuraa.
Baji saavutti pronssia vuoden 2017 MM-kilpailuista Lontoosta ajalla 13,28. Vuoden 2016 EM-kilpailuista Amsterdamista hän saavutti hopeaa niin ikään ajalla 13,28. Baji on kilpaillut myös kaksissa kesäolympialaisissa, vuosina 2012 ja 2016.
Baji pitää hallussaan Unkarin ennätyksiä 60 metrin ja 110 metrin aitajuoksussa.
Henkilökohtaiset ennätykset > Ulkoradoilla

110 metrin aitajuoksu: 13,15 (Székesfehérvár 2017, NR)
Henkilökohtaiset ennätykset > Sisäradoilla

60 metrin aitajuoksu: 7,53 (Budapest 2017, NR)
Auktorisointi

Auktorisointi on viranomaisen tai muun päättävän tahon antama valtuutus tietyn elinkeinotoiminnan harjoittamiseen, tai vapaaehtoisesti hankittu osoitus tiettyjen edellytysten täyttymisestä toiminnassa.
Sanaa auktorisointi käytetään eri toimialoilla eri merkityksessä, ja samankaltaisista valtuutuksista voidaan käyttää myös termejä akkreditointi, lisenssi tai lisensiointi. Myös termit sertifiointi ja auditointi viittaavat valtuutukseen tai sitä edeltävään selvitykseen, täyttääkö ammatinharjoittaja tai organisaatio tietyn valtuutuksen saamiseksi asetetut edellytykset.
Yritysten auktorisointi > Auktorisoitu henkilöstöpalveluyritys

Henkilöstöpalveluyritysten liitto auktorisoi jäseninään olevia henkilöstövuokrausyrityksiä. Auktorisoidulta yritykseltä edellytetään muun muassa vuoden toimintahistoriaa, osallistumista koulutukseen, hyväksyttyä testiä sekä sitoutumista lain ja alan sopimusehtojen noudattamiseen.
Yritysten auktorisointi > Auktorisoitu isännöitsijä

Suomessa isännöinti on vapaa elinkeino eikä edellytä viranomaislupia tai muitakaan vaatimuksia isännöitsijän osaamiselle tai koulutukselle. Maahan on kuitenkin luotu vapaaehtoinen ISA-auktorisointijärjestelmä, jota ylläpitää Isännöinnin Auktorisointi ISA ry. ISA ry auktorisoi sekä isännöitsijöitä että isännöintiyrityksiä.
Yritysten auktorisointi > Auktorisoitu tilitoimisto

Suomessa tilitoimistojen auktorisoinnista vastaa Taloushallintoliitto yhdessä Tili-instituuttisäätiön kanssa. Tilitoimisto voi toimia myös ilman auktorisointia. Auktorisoinnin saamiseksi tilitoimisto käy läpi vähintään kahden vuoden mittaisen seurantajakson. Auktorisointiin liittyy muun muassa kirjanpitäjien ammattitaitoon, tilitoimiston toimintatapoihin, vastuuvakuutuksiin ja tietojärjestelmiin liittyviä vaatimuksia.
Suomessa auktorisointia sovelletaan myös ainakin mainostoimistoihin, vahinkoalan urakoijiin ja ydinvoimalaitoksen tarkastusyrityksiin.
.
Ammatinharjoittajien auktorisointi > Auktorisoitu tilintarkastaja

Suomessa yrityksen tilintarkastajaksi on valittava auktorisoitu tilintarkastaja. Auktorisointeja ovat HTM ja KHT. Yhdistyksiin voidaan valita muukin kuin auktorisoitu tilintarkastaja, ja asunto-osakeyhtiöihin voidaan valita tilintarkastajan sijasta toiminnan tarkastajaksi maallikko, kuten yhtiön osakas.
Ammatinharjoittajien auktorisointi > Auktorisoitu kiinteistöarvioija

Kiinteistöarvioinnissa on vuodesta 1997 ollut Suomessa käytössä auktorisointimenettely, niin sanottu AKA-koe, jota järjestää Keskuskauppakamari.
Ammatinharjoittajien auktorisointi > Auktorisoitu sijoitusneuvoja

Finanssialan Keskusliitto on auktorisoinut APV-tutkinnot Oy:n järjestämään sijoitusneuvojan tutkintoa parantaakseen yleisön luottamusta sijoituspalvelutoimintaa kohtaan varmistamalla, että sijoitusneuvojilla on tehtäviensä hoitamiseksi riittävä tiedot ja ammattitaito.
Ammatinharjoittajien auktorisointi > Auktorisoitu teollisoikeusasiamies

Patenttiasiamiehen, tavaramerkkiasiamiehen, mallioikeusasiamiehen tai teollisoikeusasiamiehen ammattinimikettä saa Suomessa käyttää vain asianomaisen lain mukaisesti asiamiestutkinnon hyväksytysti suorittanut ja sen perusteella auktorisoinnin patentti- ja rekisterihallituksen teollisoikeusasiamieslautakunnalta saanut henkilö.
Suomessa auktorisointia sovelletaan myös ainakin kääntäjiin (ks. Auktorisoitu kääntäminen), matkailuoppaisiin, seksuaalineuvojiin ja personal trainereihin.
Aqua Blue

| Aqua Blue Tom Dozen |
| --- | --- | --- |

Studioalbumin tiedot
 Julkaistu: 1982
 Formaatti: LP
 Tuottaja(t): Jimi Sumén, Jaana Rinne,
 Tyylilaji: uusi aalto, synthpop
 Kesto: 35.26
 Levymerkki: Johanna
Aqua Blue on Tommi Läntisen Tom Dozen -nimellä ainoaksi jäänyt albumi. Se julkaistiin vuonna 1982.
Kappaleet

Kaikki kappaleet säveltänyt Ralf Örn ja sanoittanut Jaana Rinne, ellei toisin mainittu.
Kappaleet > A-puoli

Aqua Blue – 4.15 (san. Tommi Läntinen & Jaana Rinne)
Heil – 3.42
Teenages Gospel – 2.34
One Track Mind – 3.58
Bela Lugosi – 3.17
Kappaleet > B-puoli

Black & Blue – 4.41 (säv. Läntinen & Ralf Örn)
Psycho – 3.54
Alaska – 4.25 (säv. Läntinen, Mika-Petteri Malmi, Mauri Sumén, Tom Vuori, Örn, san. Läntinen & Malmi)
Dozen Dream – 4.50 (san. Läntinen)
Kokoonpano

| --- | --- |
 Muusikot Tom Dozen – laulu  Jimi Sumén – kitara, kosketinsoitin, tuottaja  Mauri Sumén – vapaalehdykkäsoitin, kosketinsoitin  Keimo Hirvonen – rummut, lyömäsoittimet :  Tuotanto Jaana Rinne – tuottaja  Ralf Örn – tuottaja  Ming Sumén – äänittäjä  Tom Vuori – äänittäjä
Aiheesta muualla

Discogs
Finnmusic
Bandar ibn Sultan

Bandar ibn Sultan
Bandar ibn Sultan ibn Abdilaziz Al Sa’ud (arab. بندر بن سلطان بن عبد العزيز آل سعود‎, Bandar ibn Sulṭān ibn ‘Abd al-‘Azīz ’Āl Sa‘ūd; s. 2. maaliskuuta 1949) on saudiarabialainen prinssi, diplomaatti ja poliitikko, joka toimi vuosina 1981–2005 maansa Yhdysvaltain-suurlähettiläänä.
Bandar ibn Sultan syntyi Ta’ifissa kruununprinssi Sultan ibn Abdilazizin pojaksi. Hän opiskeli RAF College Cranwellissa ja pääsi luutnantiksi Saudi-Arabian kuninkaallisissa ilmavoimissa, jossa hän palveli seitsemäntoista vuotta.
Bandar ibn Sultan sai Yhdysvaltain kongressin sallimaan F-15:n myynnin Saudi-Arabiaan. Vuonna 1983 hänet nimitettiin maansa Yhdysvaltain-suurlähettilääksi. Tästä virastaan hän erosi vuonna 2005.
16. lokakuuta 2005 Bandar ibn Sultanista tuli kansallisen turvallisuusneuvoston pääsihteeri. Hän on naimisissa prinsessa Haifa’ bint Faisalin kanssa. Heillä on neljä poikaa ja neljä tytärtä.
Belita Moreno

Aurabela "Belita" Moreno (s. 1. marraskuuta 1949) on yhdysvaltalainen näyttelijä. Hän syntyi Teksasin Dallasissa.
Moreno esiintyi vuodesta 1986 1990-luvun alkuun komediasarjassa Perfect Strangers. Myöhemmin hänet on nähty muun muassa isoäiti Bennyn roolissa George Lopez -sarjassa (2002–2007).
Moreno on myös elokuvanäyttelijä.
Aiheesta muualla

Belita Moreno Internet Movie Databasessa. (englanniksi)
Azar Gat

Azar Gat vuonna 2016.
Azar Gat (s. 1959 Haifa, Israel) on israelilainen tutkija ja sotahistorioitsija.
Gat suoritti Bachelor of Arts-tutkintonsa Haifan yliopistossa 1978 ja Master of Arts-tutkintonsa Tel Avivin yliopistossa 1983. Filosofian tohtoriksi hän valmistui Oxfordin yliopistossa 1986. Hän on toiminut Tel Avivin yliopiston valtio-opin laitoksen johtajana vuodesta 1999.
Teoksia

Azar Gatin kirjoittamia teoksia:
The Origins of Military Thought from the Enlightenment to Clausewitz Oxford University Press, 1989
The Development of Military Thought: The Nineteenth Century Oxford University Press, 1992
Fascist and Liberal Visions of War: Fuller, Liddell Hart, Douhet, and Other Modernists Oxford University Press, 1998
British Armour Theory and the Rise of the Panzer Arm: Revising the Revisionists St Antony/Macmillan, 2000
War in a Changing World Michigan University Press, 2001, yhteistyössä Zeev Maozin kanssa.
War in Human Civilization Oxford University Press, 2006
War in Human Civilization on yksi Times Literary Supplementin valinnoista vuoden 2007 parhaiksi kirjoiksi.
Bianca Castafiore

| Bianca Castafiore |
| --- | --- |
 Bianca Castafiore Tintin seikkailuissa
Luoja(t):  Hergé
Ensi- esiintyminen:  1939
Henkilötiedot
Suhteet
Infobox OKNimi-testi OK: 
Bianca Castafiore (lempinimi ”Milanon satakieli”) on kuvitteellinen italialainen oopperadiiva Hergén Tintti-sarjakuvissa.
Castafioren ensiesiintyminen nähdään albumissa Kuningas Ottokarin valtikka (1939). Castafiore esitetään yhtenä johtavista italialaisista oopperasopraanoista, ja hänen aina laulamansa kappale on ”Koruaaria” Charles Gounod’n oopperasta Faust. Aaria alkaa sanoilla ”ah ma nauran, kun kuvani kauniin peilissäin nään”. Tintti, kapteeni Haddock ja Milou eivät siedä Castafioren voimakasta lauluääntä, mutta muut tuntuvat yleensä pitävän hänen laulustaan. Castafiore on aina kuvattu mahtailevana, itsekeskeisenä ja naiivina. Castafioren kanssa kulkevat yleensä silmälasipäinen pianisti Igor Wagner sekä kamarineito Irma, joita hän jatkuvasti komentelee.
Castafiore on epäilemättä ihastunut kapteeni Haddockiin, mutta Haddock ei kuitenkaan voi sietää häntä. Tarinassa Castafioren korut sanomalehdet levittävät perätöntä huhua Castafioren ja Haddockin naimisiinmenoaikeista. Castafiore on tottunut lehdistöön ja nauraa huhuille, mutta Haddock pitää niitä äärimmäisen kiusallisina. Castafiore ei aina muista ystävänään pitämänsä kapteeni Haddockin nimeä, vaan kutsuu tätä lukuisilla väärillä nimillä, kuten ”kapteeni Bartok”. Castafioren koruissa Castafiore lahjoittaa Haddockille puna-aran, jota Haddock myös pitää rasittavana. Vaikka Castafiore on varsinkin Haddockin mielestä hyvin ärsyttävä, hän on kuitenkin useita kertoja auttanut Tinttiä ja Haddockia, ja joskus pelastanut heidät pulasta. Viimeisessä tarinassa Tintti ja Picarot Castafiore joutuu San Theodorosin valtiossa vankeuteen, koska häntä pidetään Tintin ystävänä.
Bianca Castafioren esikuvana on saattanut olla suomalainen oopperadiiva Aino Ackte. Tätä olettamusta tukee muun muassa se, että Kuningas Ottokarin valtikassa Klowin kuninkaanlinnan, Kropowin, arkkitehtuuri muistuttaa suuresti Olavinlinnaa, ja Ackté oli Savonlinnan oopperajuhlien alkuunpanija. Hergé itse ei juuri pitänyt oopperasta.
Bandar-e Mahšahr

| Bandar-e Mahšahr (بندرماهشهر, Bandar-e Māhšahr) Mahšahr |
| --- | --- |
 Bandar-e Mahšahr
 Koordinaatit: 30.5539°N, 49.1911°E 
Valtio:  Iran
Provinssi:  Khūzestān
Väkiluku (2011)  ():  153 778
Aikavyöhyke:  UTC+3:30
Suuntanumero(t):  +98 261
 
 bandaremahshahr.ir 
Infobox OKVirheellinen NIMI-arvo: 
Bandar-e Mahšahr (pers. ‏بندرماهشهر‎, Bandar-e Māhšahr; myös Bandar-e Maʿšūr tai Mahšahr tai Mehrshahr) on kaupunki, aliprovinssitason aluehallinnollinen alue (šahrestān; myös nimellä Mahšahrin šahrestān) ja satama Iranin Khūzestānin provinssissa, Persianlahden luoteispäässä, Jar(r)āḥī-joen alajuoksulla.
Kaupungin väkiluku on kasvanut seuraavasti: 15 694 (1956), 16 594 (1966), 29 940 (1976), 71 808 (1986), 74 248 (1991), 88 394 (1996), 111 448 (2006) ja 153 778 (2011).
Bandar Imam Khomeinin satama- ja öljyteollisuusaluetta Bandar-e Mahšahrin šahrestanissa.
Noin 15 kilometriä kantakaupungin lounaispuolella sijaitsee suuri petrokemiaan keskittynyt teollisuusalue, kaupunki ja satama-alue (Bandar Imam Khomeini tai Bandar-e Emām Ḵomeynī; aiemmalta nimeltään Bandar-e Šāhpūr).
Beryllioosi

Beryllioosi on krooninen keuhkotauti, jonka aiheuttaa altistuminen berylliumille. Akuutti berylliumin aiheuttama tauti, keuhkojen tulehtumisen muodossa ärsykkeiden hengittämisen jälkeen, raportoitiin ensimmäisen kerran Euroopassa 1933 ja Yhdysvalloissa 1943. Ensimmäiset kuvaukset beryllioosi-tapauksista tulivat 1946 työntekijöiden joukosta tuotantolaitoksista, jotka valmistivat fluoresoivia lamppuja Massachusettissa. Krooninen beryllioosi muistuttaa sarkoidoosia monella tavalla ja näiden diognosointi erilleen on usein hankalaa. Beryllioosi tappoi satunnaisesti työntekijöitä ydinaseiden suunnittelun alkutaipaleelle, esimerkiksi Herbert Andesonin.
Beryllioosi aiheuttaa väsymystä, heikotusta, yöllistä hikoilua ja voi aiheuttaa hengitysvaikeuksia ja sinnikästä kuivaa yskää. Sairaudesta voi seurata painon putoaminen ja myös sydämen laajeneminen oikealle ja sydänsairauksia kehittyneissä tapauksissa. Joillain berylliumille herkillä ihmisillä ei kehity oireita, eikä herkkyyttä itseään pidetä terveyshaittana. Beryllioosia voidaan hoitaa, mutta ei parantaa perinteisillä lääkkeillä ja lääketieteellä. Beryllioosi esiintyy kun kehon immuunijärjestelmä tunnistaa berylliumhiukkaset vieraiksi materiaaleiksi ja immuunijärjestelmä hyökkää hiukkasten kimppuun. Koska hiukkaset ovat tyypillisesti hengitetty keuhkoihin, hengityselimistä tulee pääalue jolla immuunijärjestelmä reagoi. Keuhkopusseista tulee tulehtuneet ja suuri määrä valkoisia verisoluja kerääntyy kaikkialle, missä berylliumhiukkasia on. Nämä solut muodostavat palloja berylliumhiukkasten ympärille. Kun palloja on tarpeeksi, alkavat ne haitata elinten normaalia toimintaa. Ajan kanssa keuhkot muuttuvat jäykiksi ja menettävät kykynsä siirtää happea ilmasta vereen. Beryllioosipotilailla tulee ongelmia hengittää riittävä määrä ilmaa ja hapen määrä veressä tippuu. Hoitoon kuuluu lisähappi ja immuunijärjestelmän toimintaa heikentävät lääkkeet, jotta kehon reaktio berylliumiin vähenisi. Suurin osa väestöstä välttää beryllioosin todennäköisesti, koska ympäröivän ilman berylliumitasot ovat normaalisti erittäin matalat (<0.03 ng/m3).
Berylliumia voidaan mitata virtsasta ja verestä. Berylliumin määrä veressä tai virtsassa ei välttämättä kerro altistumisen kestosta ja laadusta. Berylliumin määrää voidaan myös mitata keuhko- ja ihonäytteistä. Vaikka näillä menetelmillä voidaan tutkia onko altistumista tapahtunut, muita testejä käytetään määriteltäessä onko altistuminen johtanut terveysvaikutuksiin. Veritesteillä voidaan tutkia herkkyyttä berylliumille ja ennustaa beryllioosia.
Bersant Celina

Bersant Celina
Bersant Celina (s. 9. syyskuuta 1996 Prizren, Kosovo) on norjalais-kosovolainen jalkapalloilija, joka pelaa Englannin Valioliigan Manchester Cityssä. Hän on pelipaikaltaan keskikenttäpelaaja.
Artem Iossafov

| Artem Iossafov> Henkilötiedot |
| --- | --- |
Syntynyt: 27. syyskuuta 1990 (ikä 34) Kalinin, Venäjän SFNT, Neuvostoliitto
Kansalaisuus:   Suomi  Venäjä
Jääkiekkoilija
Lempinimi:  Tverin tiikeri
Pelipaikka:  oikea laitahyökkääjä
Maila:  oikea
Pituus:  180 cm
Paino:  85 kg
Seura
Seura:  ei joukkuetta
Pelaajaura
Pääsarjaura:  2013–
Aik. seurat:  Kiekko-Vantaa (Mestis) HIFK (SML) KalPa (SML) Blues (SML) Gentofte Stars (Tanska) Podhale Nowy Targ (Puola) Asplöven HC (Ruotsi I) Dunaújvárosi Acélbikák (EL) JKH GKS Jastrzębie (Puola)
Artem Iossafov (ven. Артём Иоссафов; s. 27. syyskuuta 1990 Kalinin, Venäjän SFNT, Neuvostoliitto) on suomalais-venäläinen jääkiekkoilija. Hän on pelipaikaltaan vasen laitahyökkääjä. Iossafov laukoo oikealta.
Ura > Maajoukkueura

Iossafov on pelannut kolme poikien maaottelua.
Pelityyli

Jatkoaika.com -sivuston toimittaja Tatu Järvenrannan mukaan Iossafovin vahvuuksiin kuuluu nopeus, maalintekotaidot ja pelinlukutaito.
Belgialaiset eurokolikot

Belgialaiset eurokolikot ovat Belgialle lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Belgialaisissa eurokolikoissa on kaikissa nykyisen hallitsijan Albert II:n muotokuva sekä hänen monogramminsa. Belgian eurokolikoissa on kääntöpuolella lisäksi EU:n kaksitoista tähteä. Belgiassa käteiseurot otettiin käyttöön vuoden 2002 alusta.
Vuonna 2008 kolikoihin lisättiin Belgian maatunnus BE, Albert II:n muotokuvaa muutettiin sekä monogrammi siirrettiin keskemmälle kolikkoa.
Vuonna 2009 Albert II:n muotokuva palautettiin alkuperäiseen, vuosina 1999–2007 käytettyyn.
Belgialaiset eurokolikot > 1999-2007

|  0,01€ |  0,02€ |  0,05€ |
| --- | --- | --- |
Albert II:n sekä hänen monogramminsa
|  0,10€ |  0,20€ |  0,50€ |
Albert II:n sekä hänen monogramminsa
|  1€ |  2€ |  Reunakirjoitus 2€ |
| Albert II:n sekä hänen monogramminsa | Albert II:n sekä hänen monogramminsa |  |
Belgialaiset eurokolikot > 2008

|  0,01€ |  0,02€ |  0,05€ |
| --- | --- | --- |
Albert II:n sekä hänen monogramminsa
|  0,10€ |  0,20€ |  0,50€ |
Albert II:n sekä hänen monogramminsa
|  1€ |  2€ |  Reunakirjoitus 2€ |
Albert II:n sekä hänen monogramminsa:
Kahden euron erikoisrahat

| --- | --- |
 2005:  Belgian ja Luxemburgin talousliitto.  Kolikossa Luxemburgin suurherttua Henrin ja Belgian kuningas Albert II:n profiilit. Kaivertajan nimikirjaimet ”LL” sekä vasemmalla suurherttua Henrin ja oikealla kuningas Albert II:n monogrammi.  Lyöntimäärä 6 milj. kpl.
 2006:  Atomium.  Kolikon keskelle on kuvattu Atomium, ja sen oikealla puolella ovat kaivertajan nimikirjaimet, ”LL”. Lyöntimäärä 5 milj. kpl.
 2007:  Rooman sopimuksen 50-vuotisraha.  Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 5 milj. kpl.
 2008:   Ihmisoikeuksien yleismaailmallisen julistuksen 60. vuosipäivä.  Kolikkoon on kuvattu suorakulmion sisällä oleva numero 60, jonka yläpuolella yhdistyvät kaartuvat linjat. Kirjoitus ”UNIVERSAL DECLARATION OF HUMAN RIGHTS”sekä maan nimi sen kolmella virallisella kielellä: ”BELGIE – BELGIQUE – BELGIEN” Lyöntimäärä 5 milj. kpl.
 2009:  Euromaiden yhteinen talous- ja rahaliiton 10-vuotisraha.  Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 5 milj. kpl.
 2009:  Louis Braillen syntymän 200. vuosipäivä.  Kolikon keskellä, nimikirjainten L ja B välissä, on Louis Braillen muotokuva. Nimikirjaimet on kirjoitettu hänen kehittämällään pistekirjoituksella. Muotokuvan yläpuolella on teksti "LOUIS BRAILLE". Sen alapuolella maatunnus "BE" sekä vuosiluvut 1809 ja 2009. Vasemmalla puolella on rahapajan leima ja oikealla rahapajan johtajan tunnus. Lyöntimäärä 5 milj. kpl.
 2010:  Belgian EU-puheenjohtajakausi.  Kolikon sisäosan logo muodostuu lyhenteistä ”EU” ja ”trio.be”. Logoa reunustavat sanat ”BELGIAN PRESIDENCY OF THE COUNCIL OF THE EU 2010” ja maan nimi sen kaikilla kolmella kielellä ”BELGIE BELGIQUE BELGIEN”. Logon alla on vuosiluku 2010 jonka vieressä ovat rahapajan sekä rahapajan johtajan tunnus. Lyöntimäärä 5 milj. kpl.
Aiheesta muualla

Belgian eurokolikot ja lyöntimäärät (kolikot.com)
European Central Bank - Information about the Belgian euro coins
Nationale Bank van België / Banque Nationale de Belgique (www.nbb.be)
Euro coin accused of unfair flipping
Balzers

| Balzers |
| --- | --- |

 lippu:  vaakuna
 Koordinaatit: 47°4′N, 9°30′E 
Valtio:  Liechtenstein
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  19,6 km²
Korkeus:  472 m
Väkiluku (18.10.2004):  4 595
Postinumero:  9496
 
 http://www.balzers.li 
Infobox OKVirheellinen NIMI-arvo: 
Balzers on Liechtensteinin ruhtinaskunnan eteläisin ja väkiluvultaan neljänneksi suurin kunta. Asukkaita on 4 595. Balzersin kuntaan kuuluvat Balzersin ja Mälsin kylät.
Ensimmäinen pysyvä asutus nykyisen Balzersin alueella on ollut todistettavasti jo vuonna 842. Balzersin nimi tulee latinasta ja merkitsee kartanoa.
Balzersissa sijaitseva Gutenbergin linna on rakennettu sydänkeskiajalla, todennäköisesti 1000-luvulla. Ensimmäinen kirjallinen maininta siitä on vuodelta 1263. Linna kuului Frauenbergin paroneille, kunnes se siirtyi vuonna 1314 Itävallan omistukseen yli viideksisadaksi vuodeksi.
Balzersiin perustettiin 1817 Lindaun–Milanon postireitin hevosasema, josta tuli 1839 Liechtensteinin ensimmäinen postitoimisto. Toisen maailmansodan jälkeen Balzers koki ratkaisevan rakenteellisen muodonmuutoksen teollisuuden, kaupan ja palveluiden kehittyessä merkittävästi. Nykyisin Balzersissa on uimahalli ja useita muitakin virkistys- ja urheilumahdollisuuksia.
Balzersissa sijaitsee 1946 perustetun Oerlikon Balrzersin pääkonttori. Yrityksen päätuotteita ovat pinnoitteet.
Nähtävyyksiä

Pietarinkappeli Mälsissä, rakennettu 1500-luvulla, kunnostettu 1873 ja 1934.
Gutenbergin linna, rakennettu todennäköisesti 1000-luvulla, ensimmäinen kirjallinen maininta vuodelta 1263. Linna kuului aluksi Frauenbergin paroneille, kunnes 1314 se siirtyi Itävallan omistukseen yli viideksisadaksi vuodeksi. Balzersin kunta osti 1750 rapistumaan jätetyn linnoituksen vuonna 1824. Vuonna 1905 kuvanveistäjä Egon Rheinberger Vaduzista osti linnan omiin tarkoituksiinsa ja laajensi sen nykyiseen muotoonsa vuosina 1906–1910. Joitakin vuosia linnassa toimi ravintola. Nykyään linna kuuluu valtiolle, ja sitä on kunnostettu.
Pyhän Nikolauksen seurakunnan kirkko, rakennettu vuonna 1912, wieniläisen arkkitehdin Gustav von Neumannin suunnittelema. Varat rakentamiseen lahjoitti ruhtinas Johann II Hyvä juhlistaakseen 50-vuotishallitsijajuhlaansa.
Politiikka

Kunnanjohtaja on Hansjörg Büchel (FBP). Kunnanvaltuustossa on 13 valtuutettua (VU 7, FBP 5, FL 1).
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan kotisivu, Balzers.li
Liechtensteinin kunnat
| --- | --- |
Oberland:   Balzers  Planken  Schaan  Triesen  Triesenberg  Vaduz 
Unterland:   Eschen  Gamprin  Mauren  Ruggell  Schellenberg